
	1.
	MK sēdes protokollēmuma projekts
 1. Pieņemt zināšanai ekonomikas ministra sniegto informāciju.
2. Pieņemt zināšanai, ka Ministru kabineta 2022. gada 12. aprīļa sēdes protokollēmuma (prot. Nr. 20, 44. §) 6. un 7. punkta izpildi nodrošina Finanšu ministrija (valsts akciju sabiedrība “Valsts nekustamie īpašumi").
	Iebildums
Saskaņā ar Ministru kabineta 2022. gada 20. decembra noteikumiem Nr. 81 "Klimata un enerģētikas ministrijas nolikums" no 2023. gada 1. janvāra enerģētikas politikas izstrādes, organizēšanas un koordinēšanas funkcijas tiek nodotas Klimata un enerģētikas ministrijas kompetencē, atbilstoši arī uzdevumi, kas uzdoti saistībā ar enerģētikas politikas īstenošanu, būtu nododami iestādei, kas šo politikas jomu pārņēmusi. 


 
Piedāvātā redakcija
"2. Pieņemt zināšanai, ka Ministru kabineta 2022. gada 12. aprīļa sēdes protokollēmuma (prot. Nr. 20, 44. §) 6. un 7. punkta izpildi nodrošina Klimata un enerģētikas ministrija."
	Oskars Virsis (FM)

	2.
	Anotācija (ex-ante)
1.1. Pamatojums 
	Iebildums
Vēršam uzmanību, ka Ekonomikas ministrijas iepriekš kompetencē esošā  enerģētikas politikas joma, saskaņā ar Ministru kabineta 2022. gada 20. decembra noteikumiem Nr. 81 "Klimata un enerģētikas ministrijas nolikums" ir nodota Klimata un enerģētikas ministrijai, nevis Finanšu ministrijai (Valsts akciju sabiedrība "Valsts nekustamie īpašumi"), līdz ar to arī Ekonomikas ministrijas saskaņotais un ar Ministru kabineta protokollēmumu uzdotais uzdevums par centralizētu elektroenerģijas iepirkumu organizēšanu ar 2024. gadu Valsts kancelejas, ministriju un to padotībā esošo valsts pārvaldes iestāžu vajadzībām un līdz 2023. gada 31. decembrim veikt un iesniegt Ministru kabinetam izvērtējumu par iespēju veikt centralizētu dabasgāzes iepirkumu Valsts kancelejas, ministriju un to padotībā esošo valsts pārvaldes iestāžu vajadzībām būtu nododams Klimata un enerģētikas ministrijai. 

